OpenLLM-France/wikimedia huggingface dataset:
# Andres Alberdi

Andres Alberdi Gorostiaga (Getaria, 1953ko irailaren 9a) euskal hizkuntzalari eta euskaltzaina da. Filosofian lizentziaduna. Irakaskuntzan aritua 38 urtean. Lehenengo, Elgoibarko Ikastolan; ondoren, Elgoibarko Institutuan, eta bertan, Euskara eta Literaturako katedraduna 1982tik, harik eta 2011n erretiroa hartu zuen arte.
Bakarka zein elkarlanean, 1986tik, DBHko eta Batxilergoko Euskara eta Literaturako hogeitik gora ikasliburu eta gramatikaren egilea da. 1986-1990 bitartean, EGAko aztertzaile-taldeko kide, eta, 1988-1990 urteetan, Azterketa Batzorde Ofizialeko zuzendaritza-kidea, Gipuzkoako arduradun akademiko gisa. 1991-1992 ikasturtetik 2011ra arte, Eusko Jaurlaritzaren Hezkuntza Saileko EIMA Programan aritua.
2007tik, Euskaltzaindiaren Zientzia eta Teknika Hiztegia Biltzeko lantaldeko partaide da. 2014tik, Euskaltzaindiaren Euskara Batuaren Eskuliburuko batzordeburu, eta batzorde horrek 2018an paraturiko Euskara Batuaren Eskuliburuaren (2018) prestatzaile eta egilea. 2022tik, Morfosintaxiaren Estandarizazioko batzorde ahaldunduko idazkaria da. Euskaltzain urgazle izendatu zuten 2018an.
2022ko azaroaren 26an, Euskaltzaindiak euskaltzain oso izendatu zuen Andres Alberdi eta 2023ko azaroaren 25ean irakurri zuen sarrera-hitzaldia, Getariako udaletxean.

## Erreferentziak

* ↑ irudia, Komunikazioa eta. «Itxaro Borda idazlea eta Andres Alberdi hizkuntzalaria euskaltzain oso izendatu ditu Euskaltzaindiak» www.euskaltzaindia.eus (Noiz kontsultatua: 2022-11-27).
* ↑ Berria. «Euskaltzain oso izendatu dituzte Itxaro Borda eta Andres Alberdi» Berria (Noiz kontsultatua: 2022-11-27).
* ↑ irudia, Komunikazioa eta. (2023-11-25). «Araua zaintzearen ofizioa» www.euskaltzaindia.eus (Noiz kontsultatua: 2023-11-27).

## Bibliografia

* Euskara Batuaren Eskuliburua (2018, Euskaltzaindia).
* Manuel Larramendi. (1990, Eusko Jaurlaritza. Argitalpen Zerbitzu Nagusia, Bidegileak bilduma).
* Agustin P. Iturriaga (1990, Eusko Jaurlaritza. Argitalpen Zerbitzu Nagusia, Bidegileak bilduma).
* Oinarrizko gramatika (2008, Donostia: Elkar).
* Ahoskera (2014, Gasteiz: EIMA. Eusko Jaurlaritza).

## Kanpo estekak

* Andres Alberdi Gorostiaga. Euskal Idazleen Elkartea.
* Andres Alberdi Gorostiagari buruz Getariako Artzape aldizkarian.
* Andres Alberdiren lanak
* Datuak: Q123562047
# Andrés Ruiz

Andrés Ruiz López (Sevilla, 1928 – Murtzia, 2009) espainiar antzerki-idazlea izan zen. Estetika errealista eta sozialarekiko konpromisoa erakutsi zuen bere lanetan, alderdi kritiko eta dokumentalak nabarmenduz, batez ere gerra ondorengo klase behartsuenei dagokienez. Bere bizitzako gorabeherek eragin handia izan zuten idatzi zituen antzezlanetan, batez ere konpromiso sozialak eta ideologia aurrerazaleak bultzatutako gertaerek. Azpimarratzeko obrak ditu, besteak beste, Pequeño retablo (1949, Erretaula txikia), A través de unas horas (1955, Ordu batzuetan zehar), La guerra sobre los hombros (1957, Gerra sorbalda gainean), La espera (1962, Itxaronaldia), Como un cuento de otoño (1964, Udazkeneko ipuin bat bezala), Réquiem por mi infancia (1970, Nire haurtzaroaren aldeko requiema), Rosas iluminadas (1982, Arrosa argituak), Los árboles bajo la luna (1983, Zuhaitzak ilargipean), Ocaña, el fuego infinito (1986, Ocaña, su amaigabea) eta Memorias de aquella guerra (1986, Gerra haren oroitzapenak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q18203238
# Andrés Pico

Andrés Pico (1810eko azaroaren 18a - 1876ko otsailaren 14a) rantxero arrakastatsu californio bat izan zen, komandante militar bezala aritu zena Ameriketako Estatu Batuek Mexikon esku hartu zutenean. Estatu batzarrerako eta senatari izateko aukeratua izan zen Kalifornia estatu bihurtu zenean. Aldi berean, brigadier jeneral bezala komisionatua izan zen estatuko milizian.

## Bizitzako lehen urteak

Andrés Pico San Diegon jaio zen, Espainia Berriko Las Californias eskualdean, 1810ean. Gurasoak José María Pico eta María Eustaquia López izan zituen, jatorriz amerikarrak, espainiarrak eta afrikarrak. Andrés Pico Pío Picoren anaia izan zen, Kalifornia Garaiko gobernari bezala lan egin zuena.

## Kanpo estekak

* Datuak: Q2806243
* Multimedia: Andrés Pico / Q2806243
# Andrés Pila

Andrés Pila (Montelíbano, 1991ko maiatzaren 11) arkularia da. Kolonbia ordezkatu zuen 2016ko Udako Olinpiar Jokoetan.

## Erreferentziak

* ↑ Andrés Pila
* ↑ Andres PILA

## Kanpo estekak

* Datuak: Q21066139
# Andrés Narvarte

Andrés Narvarte Pimentel (1781 - 1853) Venezuelako presidentea izan zen behin-behineko kontseilari gisa (1836-1837).

## Biografia
### Lehen aldia (1835)

Errepublikako presidenteordea izanik, Andrés Navartek gobernua bere gain hartu zuen 1835eko urtarrilaren 20aren (Batzar Legegile berria amaitu zenean) eta 1835eko otsailaren 9aren (José María Vargas lehendakari hautatu zutenean) bitartean.

### Bigarren aldia (1836-1837)

55 urteko jurista, Jose Maria Vargasek dimisioa eman ondoren, boterera itzuli zen, eta presidenteordea izanik, 1836ko apirilaren 24aren eta 1837ko urtarrilaren 20aren bitartean (guztira, bederatzi hilabete) gobernu burua izan zen.

## Erreferentziak

* (Gaztelaniaz) Biografia ofiziala
* Datuak: Q2487449
* Multimedia: Andrés Narvarte / Q2487449
# Andrés Pajares

Andrés Pajares Martín (Madril, 1940ko apirilaren 6a) espainiar umorista eta aktorea da.
1979an Fernando Estesorekin batera bikote komiko osatu zuen.

## Filmografia

* El marino de los puños de oro - 1968
* Los extremeños se tocan - 1969
* La vida sigue igual - 1969
* Un adulterio decente - 1969
* En un mundo nuevo - 1972
* Los novios de mi mujer - 1972
* ¡Qué cosas tiene el amor! - 1973
* Me has hecho perder el juicio - 1973
* Cómo matar a papá sin hacerle daño - 1974
* Un lujo a su alcance - 1975
* En el Frente Miñano - 1975
* Los bingueros - 1979
* Los energéticos - 1979
* Yo hice a Roque III - 1980
* El liguero mágico - 1980
* Los chulos - 1981
* ¡Qué gozada de divorcio! - 1981
* Los liantes - 1981
* Brujas mágicas - 1981
* Todos al suelo - 1982
* Cristóbal Colón, de oficio... descubridor - 1982
* Padre no hay más que dos - 1982
* El currante - 1983
* Agítese antes de usarla - 1983
* La Lola nos lleva al huerto - 1984
* Playboy en paro - 1984
* La Hoz y el Martínez - 1984
* El donante - 1985
* Moros y cristianos - 1987
* El embarazado - 1987
* Desmadre matrimonial - 1987
* ¡Ay, Carmela! - 1990
* Makinavaja, el último choriso - 1992
* Semos peligrosos (uséase Makinavaja 2) - 1993
* Bwana - 1996
* Náufragos - 1997
* Grandes ocasiones - 1998
* El oro de Moscú - 2003
* Tiovivo c. 1950 - 2004
* Mi mujer me pone los cuernos... o no - 2009
* La daga de Rasputín - 2011
* Torrente 5 - 2014
* Datuak: Q2275668
* Multimedia: Andrés Pajares / Q2275668
# Andrés Nocioni

Andrés Marcelo "Chapu" Nocioni (Gálvez, 1979ko azaroaren 30a - ) argentinar saskibaloi jokalari ohia da. Hegaleko postuan aritu zen hainbat taldetan..

## Taldeak

* Racing Club (1995-1996)
* Olimpia de Venado Tuerto (1996-1997)
* Independiente de General Pico (1997-1999)
* Tau Cerámica (1999-2000)
* Bàsquet Manresa (2000-2001)
* Tau Cerámica (2001-2004)
* Chicago Bulls (2004-2009)
* Sacramento Kings (2009-2010)
* Philadelphia 76ers (2010-2011)
* → Peñarol de Mar del Plata (2011)
* Caja Laboral Baskonia (2012-2014)
* Real Madrid (2014-2017)

## Erreferentziak

* ↑ «Nocionik Laboral Kutxan segituko du sasoi batez» Berria 2013-06-08.
* Datuak: Q444027
* Multimedia: Andrés Nocioni / Q444027
# Andrés Ortiz-Osés

Andrés Ortiz-Osés (Tardienta, Huesca, 1943 – Zaragoza, 2021eko ekainaren 18a) filosofo espainiarra izan zen, Deustuko Unibertsitateko katedraduna eta El matriarcalismo vasco obragatik ezaguna.

## Ikus, gainera

* Euskal matriarkatua

## Kanpo estekak

* Datuak: Q3750910
* Multimedia: Andrés Ortiz-Osés / Q3750910
# Andrés Orbe Larreategi

Andrés Orbe Larreategi (Ermua, 1672ko martxoaren 21a - Madril, 1740ko abuztuaren 4a) bizkaitar elizgizona izan zen.

## Biografia

XVIII. mendearen lehen herenean eragin handiko pertsona izan zen. Apaiza, 1720an Bartzelonako apezpiku eta 1725ean Valentziako artzapezpiku bilakatu zen. 1727 eta 1733 artean Gaztelako biltzarraren gobernadorea eta 1733an inkisidore nagusia izan zen.
1733an honek bere iloba zen Andrés Agustín Orbe Filipe V.ak Valdespinako markes bilakatzea lortu zuen. Horrela artzapezpikuaren familiak honen ospea jarauntsi zuen. Gainera, familiaren jauregia eraiki zuen jaioterrian (egun Ermuko udaletxea da), eta aldi berean herriko Donejakue apostoluaren elizan obrak bultzatu zituen, bereziki kanpandorrea eta barruko erretaula nagusia. Kapera batean bere omenezko hil-monumentua dago elizan.

## Erreferentziak

* ↑ Auñamendi Entziklopedia
* ↑ Valentziako elizbarrutiaren webgunea
* ↑ «Ermua - Leku interesgarriak - Santiago Eliza» www.ermua.es (Noiz kontsultatua: 2021-07-29).

## Kanpo estekak

* Datuak: Q3755336
* Multimedia: Andrés de Orbe y Larreategui / Q3755336
# Antichrist (filma)

Antichrist 2009an Lars von Trierrek idatzi eta zuzendutako eta Willem Dafoe eta Charlotte Gainsbourg aktoreek antzeztutako beldurrezko psikologiako film esperimentala da. Bere haurra hil ondoren, basoan dagoen etxola batera erretiratzen den bikote baten istorioa kontatzen du, non gizonak ikuspen bitxiak bizi dituen eta emakumeak gero eta sexu portaera eta sadomasokismorako joera gero eta bortitzagoak agertzen dituen. Narrazioa hitzaurrea, lau kapitulu eta epilogo batean banatuta dago.
2006an idatzi zen, artean von Trier ospitaleratuta zegoela depresio pasarte garrantzitsu batengatik. Filmak depresioaren eta antsietatearen aurkako egilearen borroken isla da. Filmaketa 2008ko uda amaieran hasi zen, batez ere Alemanian. Danimarkaz gain, Europako sei herrialde desberdinetako zinema ekoizpen konpainiek koproduzitu zuten.
2009ko Canneseko zinema-jaialdian estreinatu ondoren, non Gainsbourg-ek jaialdiko emakumezko aktore onenaren saria irabazi zuen, filmak berehala sortu zuen eztabaida, kritikariek oro har bere exekuzio artistikoa goraipatu zuten baina bere funtsezko merituari dagokionez oso banatuta jarraitzen zuten. Filmak irabazitako beste sari batzuk honakoak dira : Danimarkako film onenaren Robert saria, Nordic Council Film saria, film nordiko onenari, eta Europako Zinema Saria zinematografia onenari. Filma Andrei Tarkovsky (1932-86) sobietar zinemagileari eskainia dago.
Antichrist von Trierren Depresio Trilogia ez-ofizialaren lehen filma da. 2011n Melancholiak jarraitu zuen eta gero Nymphomaniacek 2013an.

## Erreferentziak

* ↑ Tube

## Kanpo estekak

* Antichrist Internet Movie Databaseren webgunean (Ingelesez)
* IFC.com-ek Lars von Trier-i egindako elkarrizketa
* Saiakera: Lars von Trier-en Anticristo
* Hil behar diren gauza horiek guztiak: Antikristo Ian Christieren saiakera bat Criterion Bilduman
* Essay Revulsion and Derision: Antichrist, The Human Centipede II eta British Press-ek Martin Ian Smith-en Film International-en
* Brows Held High filmaren lehen atala LVT-ren Anticristo-n YouTube-n oinarrituta dago
* Datuak: Q574998
# Antidoto

Antidoto edo kontrapozoia toxina edo pozoi bati aurka egiten dion substantzia da.
Toxina batzuen aurkako antidotoak txertoen moduan ekoiztu dira. Animali bati toxinaren dosi txiki bat injektatzen zaio eta horren ondorioz animaliak toxina horren aurka sortu dituen antigorputzak hartzen dira bere odoletik. Kontrapozoi mota hau suge, armiarma eta beste animalia pozointsu batzuek ekoizten duten pozoiari aurre egiteko erabilgarria da. Animali batzuen hozkada edo ziztadetarako ez dago antidoto egokirik eta heriotza sor dezakete. Beste kasu batzuetan, shock anafilaktikoa induzitzen duen erreakzio alergiko bat ager daiteke, heriotza sor dezakeena. Kasu honetan, ez dago antidotorik ez delako pozoinketa arrunt bat, baina shock anafilaktikoa tratatua izan daiteke.
Intoxikazio baten tratamendua:

## Kanpo estekak

* Datuak: Q194168
* Multimedia: Antidotes / Q194168
# Anticoli Corrado

Anticoli Corrado Italiako udalerri bat da. Erromako probintzian kokatuta dago, Lazio eskualdean. 833 biztanle ditu, 16,22 kilometro koadroko azaleran banatuta.

## Mugakideak

Anticoli Corradok honako udalerri hauekin egiten du muga:
Mandela Marano Equo Rocca Canterano Roviano Saracinesco

## Kanpo estekak

* Datuak: Q241708
* Multimedia: Anticoli Corrado / Q241708
# Anticrates

Anticrates Lacturidae familiako tximeleta genero bat da. Bere espezie tipoa Anticrates chrysantha da.

## Espezieak

| Espeziea | Egoera |
| Anticrates agrippina | daturik gabe |
| Anticrates anticlina | daturik gabe |
| Anticrates argyroplintha | daturik gabe |
| Anticrates autobrocha | daturik gabe |
| Anticrates chrysantha | daturik gabe |
| Anticrates crocophaea | daturik gabe |
| Anticrates decaplaca | daturik gabe |
| Anticrates denticulata | daturik gabe |
| Anticrates despotica | daturik gabe |
| Anticrates difflua | daturik gabe |
| Anticrates digitosa | daturik gabe |
| Anticrates electropis | daturik gabe |
| Anticrates erythromima | daturik gabe |
| Anticrates eulimna | daturik gabe |
| Anticrates haematantha | daturik gabe |
| Anticrates hygraema | daturik gabe |
| Anticrates lucifera | daturik gabe |
| Anticrates mesopercna | daturik gabe |
| Anticrates metreta | daturik gabe |
| Anticrates miltochorda | daturik gabe |
| Anticrates paratarsa | daturik gabe |
| Anticrates paraxantha | daturik gabe |
| Anticrates phaedima | daturik gabe |
| Anticrates rhodometra | daturik gabe |
| Anticrates rutilella | daturik gabe |
| Anticrates sanguinicornis | daturik gabe |
| Anticrates thermastris | daturik gabe |
| Anticrates tridelta | daturik gabe |
| Anticrates venatrix | daturik gabe |
| Anticrates xanthomima | daturik gabe |
| Anticrates zapyra | daturik gabe |

## Kanpo estekak

* Datuak: Q4774655
* Multimedia: Anticrates / Q4774655
* Espezieak: Anticrates
# Antica Pizzeria Port'Alba

Antica Pizzeria Port'Alba Napoliren erdigunean dago, Italian. Dirudienez aktiboan dagoen munduko pizzeria zaharrena da, 1830ean irekita nahiz eta 1738tik lanean egon.

## Historia

1738an ireki zuten labea, baina ekoizpena kalez kaleko salmentarako zen. Jatorrian, pizzak egiten zituzten egur-labeetan, eta kaleko saltzaileak kontratatzen zituzten kaleetan banatzeko. 1830ean Pizzeria Port'Alba izenarekin ireki zuten, hiriaren erdiguneko izen bereko bidean, zuzenean saltzeko. Laster, ibiltari napolitarren topaleku garrantzitsua izango zen. Bezero gehienak artistak, ikasleak eta klase apaleko beste pertsona batzuk ziren; beraz, prestatzen ziren pizzak sinpleak izaten ziren, olioaz eta baratxuriaz prestatuta, esaterako.
Pizzeriak pizza a otto izeneko ordainketa-sistema berezi bat ezarri zuen, bezeroei ordainketa kontsumitu eta 8 egunera arte atzeratzeko aukera ematen ziena. Horregatik, tokiko txantxa batek dio Port'Albako bazkari bat norbaiten azken doako bazkaria izan daitekeela, ordaindu aurretik hiltzen bada.
Bere bezeroetako batzuek poemak idatzi zituzten Port'Albako pizzen omenez, hala nola Gabriele D' Annunzio, Salvatore Di Giacomo edo Benedetto Croce.

## Pizzen berezitasunak

Sorreratik, labeak Vesubio inguruko laba-harriz janzten dira. Pizza ezagunenetako bat Mastro Nicola edo Mastunicòla da. Albaka, txerri-gantza, ardi-esnezko gazta eta piperbeltza ditu. Errezeta hau XVII. mendean prestatzen zen. Albaka eta oreganoa dira belar aromatiko ohikoenak, baina beste jaki arrunt batzuk ere badira: itsaski mota batzuk, bufalozko mozzarella, haragi onduak eta cecinielli (arrainkumeak).

## Erreferentziak

* ↑ Hughes, H. (2009). Frommer's 500 Places for Food and Wine Lovers. Wiley. 36.or. ISBN 9780470480649.
* ↑ The Rotarian. Rotary International. 2000. 16.or.
* ↑ Sheldon Johns, P. (1999). Pizza Napoletana!. Ten Speed Press. ISBN 9781580080859
* ↑ «Antica Pizzeria Port'Alba». Associazione Verace Pizza Napoletana.
* ↑ https://web.archive.org/web/20170204004226/http://www.semissourian.com/story/122713.html
* ↑ Orlando, G. (2007). «La Pizza». Corso di Laurea in Viticoltura ed Enologia (Università degli Studi di Udine).

## Kanpo estekak

* Datuak: Q2853150
* Multimedia: Antica Pizzeria Port'Alba / Q2853150
# Anticosti Parke Nazionala

Anticosti Parke Nazionala (frantsesez: Parc national d'Anticosti) 572 km2-ko Quebeceko parke nazionala da, Anticosti uhartean dago, iparraldeko kostaren aurrean. 133 bat hegazti-espezie daude, Virginia orein-talde batzuk, eta itsas txakur arrunt ugari, uhartearen lurralde osoan diren haitzulo eta arroila ugariak kontuan hartu gabe.

## Aberedia

24 ugaztun-espezie daude parkean. Bi Cervidae mota bizi dira parkean, altzea (gutxi) eta Virginia oreina (gehiegi). Hauek ere haragijale dira: azeri gorria, hartz beltza, ibaietako igaraba (Lontra canadensis), itsas txakur arrunta, itsas txakur muturbeltza eta itsas txakur grisa.
Parkean bizi diren ugaztun txikiak hauek dira: Amerikako erbia, Kanadako kastorea (Castors canadensis), arratoi musketaduna eta sagu basatia. Parkean hiru saguzar mota ikusten dira: iparraldeko saguzarra, errauts-saguzarra, eta saguzar marroi txikia.
Azkenik, parkeko uretan 9 zetazeo-espezie bizi dira, hau da, mazopa arrunta, izurde albozuria, izurde muturzuria, orka, pilotu-izurde hegaluzea, zere txikia, balea urdina eta zere arrunta.

## Leku ezagunak

* Baie de la Tourreko kolosoak
* Chicotte arroila
* Observation arroila
* Vauréal ibaiaren ur-jauzia eta arroila
* Patate haitzuloa
* Grand-Lac-Salé erreserba ekologikoa
* Pointe-Heatherreserba ekologikoa
* Pointe Carleton

## Kanpo estekak

* Datuak: Q2052003
* Multimedia: Parc national d’Anticosti / Q2052003
# Antiepileptiko

Antiepileptikoa epilepsia edo orokorrean konbultsioak sendatzeko erabiltzen diren sendagaien multzoa da.
Epilepsian inolako estimulurik gabe burmuinetako zenbait neuronen berezko despolarizazioa gertatzen da. Antiepileptikoek asaldura hori konpontzeko despolarizazio anormal horiek inhibitu behar dituzte.
Neurona baten despolarizazioa gertatzeko sodio eta kaltzio erretenak irekitzen dira, ioi positiboak barrura sartuko dira eta neuronaren potentziala positiboago bihurtuko da, despolarizatuz. Antiepileptikoek erreten hauen inhibizio azkarra eragiten dute, ioiak ez dira barrura sartuko eta beraz, neurona ez da despolarizatuko.
Garunaren funtzionamendua kontrolatzen duten noradrenalina, dopamina eta serotoninaz gain, beste bi sistema ere badaude: gabaergikoa (inhibitzailea dena) eta glutamaergikoa (kitzikatzailea dena). Beraz, despolarizazioak gelditzeko beste bi aukera sistema glutamaergikoa inhibitzea edota gabaergikoa kitzikatzea lirateke.

## Adibideak

* Azido balproiko
* Diazepam
* Fenitoina
* Fenobarbital
* Gabapentina
* Lamotrigina
* Karbamazepina

## Kanpo-estekak

* Datuak: Q576618
* Multimedia: Anticonvulsants / Q576618
# Anticosti uhartea

Anticosti uhartea (Île d'Anticosti frantsesez, Notiskuan innueraz eta Natigostec mikmakeraz) San Laurandi golkoko uharte naturala da, eta Côte-Nord Quebeceko eskualdean dago. Havre-Saint-Pierre parean dago, Iparraldeko kostatik Gaspésie eta Jacques Cartier itsasartetik bananduta, Honguedo itsasartetik.
Uhartea natura nagusi den ingurunea da. Ezaguna da zerupeko jarduerengatik, arrantzagatik eta batez ere ehizagatik uhartean 150.000 Virginiar orein baino gehiago baitaude.

## Geografia

Anticosti Quebeceko uharterik handiena da, 7,892.15 kilometro koadro lur-azala ditu, eta Korsikako tamainarekin aldera daiteke. 217 km luze eta 16 eta 48 km zabal da, eta Kanadako Eduardo Printzearen Uhartea baino handiagoa da, baina oso biztanle gutxi ditu (200 biztanle inguru, nahiz eta kopuru hori bikoiztu egin daitekeen baso-ustiapenaren aldian edo ehizaldian), batez ere Port-Menier herrian, uhartearen mendebaldeko muturrean, portua eta portua dauden lekuan.
L'Île-d'Anticostiko udalerriak Anticosti uharte osorik hartzen du eta biztanle gehienak Port-Menier herrian bizi dira. Uhartearen erakargarritasun nagusia uhartearen erdian dagoen Anticosti Parke Nazionala da.
Sept-Îlestik, Havre-Saint-Pierretik edo Rimouskitik sar daiteke itsasontziz.

## Kanpo estekak

* Datuak: Q575033
* Multimedia: Anticosti Island / Q575033
# Antidepresibo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Antidepresiboak sendagai psikoaktibo familia handi bat da. Batik bat erabiltzen dira depresio asalduretan, baina baita bestelakoetan, distimian, nahasmendu obsesibo-konpultsiboan, min kronikoan, elikadurarekin eta loarekin lotutako arazoetan eta abar. Bakarrik edo konbinazioan beste medikazio batzuekin batera hartu daitezke.
1950eko hamarkadan sortu zituzten lehenengoak, triziklikoak izenekoak. AEBetan antidepresiboak sendagairik salduenak izan ziren 2013an, eta joera bera erakutsi dute Erresuma Batuan eta mundu garatuaren beste hainbat tokitan ere. Generoari dagokionez, emakumezkoak dira erabiltzaile gehienak.

## Sailkapena

* Sertralina
* Zitalopram
* Fluoxetina
* Eszitalopram
* Trazodona
* Duloxetina
* Cymbalta
* Paroxetina
* Amitriptilina
* Mirtazapina
* Desvenlafaxina
* Nortriptilina
* Venlafaxina
* Bupropion

## Indikazioak

* Depresio asaldurak.
* Distimia.
* Nahasmendu obsesibo-konpultsiboa.
* Min kronikoa.
* Elikadurarekin lotutako asaldurak.
* Loarekin lotutako asaldurak.

## Ikus, gainera

* Psikoleptiko

## Kanpo estekak

* Datuak: Q76560
* Multimedia: Antidepressants / Q76560
# Antidisturbios

Antidisturbios (euskaraz: «istiluen kontrakoak») Isabel Peñak eta Rodrigo Sorogoyenek sortutako polizia-telesaila da.

## Sinopsia

Oharra: Atal honek istorio osoa edo amaiera argitzen du.
Istiluen aurkako sei poliziak kaleratzea egin dute Madrilgo erdigunean; egoera konplikatu, eta gizon bat hil da. Barne Arazoetarako talde bat arduratzen da gertakariak ikertzeaz, eta istiluen aurkako sei poliziei zuhurtziagabekeriazko homizidioa leporatzen diete. Agenteak irtenbide bat bilatzen hasten dira beren kabuz, baina, azkenean, banandu, eta are gehiago konplikatzen da egoera. Laia, Barne Arazoetako agenteetako bat, kasuarekin obsesionatzen da, eta, azkenean, konturatzen da huts egin duen kaleratze horren atzean gauza asko ezkutatzen dela.

## Pertsonaiak

* Vicky Luengo: Laia
* Raúl Arévalo
* Álex García
* Hovik Keuchkerian
* Roberto Álamo
* Raúl Prieto
* Patrick Criado
* David Llorente
* Tomás del Estal
* Marta Poveda
* Mónica López
* Malcolm D. Sitté

## Erreferentziak

* ↑ «Antidisturbios / Riot Police» Donostiako Zinemaldia.

## Kanpo estekak

* Datuak: Q98593733
# Antioko XI.a Epifanes

Antioko XI.a Epifanes edo Filadelfo, errege seleukotar elkartua izan zen K.a. 95etik K.a. 92 arte. Antioko VIII.a Griforen semea zen, hau hil ondoren, K.a. 96an, beste hiru anaiekin batera, bosgarren anaia baten, eta nagusiena zen Seleuko VI.a Epifanesen aurka agertu zena. Seleuko VI.a Mopsuestian gertatutako herri matxinada batean hil ondoren, bere anaia Demetrio III.a Eukariosek hartu zuen koroa, eta bere anaia Filipo I.a Filadelfo eta Antioko XI.a Epifanes Filadelfo elkartu zituen tronura. K.a. 92an, Antioko XI.ak, Demetrio III.ak Antiokiaren aurkako erasoan parte hartu zuen, Antioko X.a Eusebiok kanporatu zuena. Erretiratzean, Orontes ibaia zaldiz zeharkatzean, Antioko XI.a ito egin zen.
* Datuak: Q299618
* Multimedia: Antiochus XI Epiphanes / Q299618